
Text rozhodnutia
Súd: Krajský súd Bratislava Spisová značka: 1To/78/2017 Identifikačné číslo súdneho spisu: 1117010011 Dátum vydania rozhodnutia: 13. 09. 2017 Meno a priezvisko sudcu, VSÚ: JUDr. Richard Molnár ECLI: ECLI:SK:KSBA:2017:1117010011.1 Uznesenie Krajský súd v Bratislave, v trestnej veci obžalovaného Petra P., pre prečin ublíženia na zdraví podľa § 158 Tr. zák. o odvolaní obžalovaného Petra P. proti rozsudku Okresného súdu Bratislava I z 22.03.2017, sp. zn. 3T/1/2017, predsedom senátu JUDr. Richardom Molnárom, 13. septembra 2017 v Bratislave, takto r o z h o d o l : Podľa § 312 ods. 4 Tr. por. predseda senátu odvolacieho súdu berie na vedomie späťvzatie odvolania obžalovaného F. P., nar. XX.XX.XXXX v W.. o d ô v o d n e n i e : Rozsudkom Okresného súdu Bratislava I z 22.03.2017, sp. zn. 3T/1/2017 bol obžalovaný F. P. uznaný za vinného pre prečin ublíženia na zdraví podľa § 158 Tr. zák. na tom skutkovom základe, ako je uvedené vo výrokovej časti napadnutého rozsudku. Za uvedený prečin bol obžalovanému F. P. uložený podľa § 158 Tr. zák. s použitím § 38 ods. 2, ods. 3, § 36 písm. l/ Tr. zák. , § 56 ods. 1, ods. 2 Tr. zák. peňažný trest vo výške 1000 (tisíc),-Eur. Podľa § 57 ods. 3 Tr. zák. bol obžalovanému pre prípad zmarenia peňažného trestu ustanovený náhradný trest odňatia slobody v trvaní 2 (dva) mesiace. Podľa § 61 ods. 1, ods. 2 Tr. zák. bol obžalovanému uložený trest zákazu činnosti viesť motorové vozidlá skupiny B, B1 na ktoré sa vzťahuje vodičské oprávnenie B, B1 na dobu 2 roky a 6 mesiacov. Podľa § 287 ods. 1 Tr. por. bol zaviazaný k náhrade škody voči poškodenej P. X., nar. XX.XX.XXXX v M., trvale bytom Q. 9, W., v sume 883,-Eur. Proti tomuto rozsudku Okresného súdu Bratislava I sp. zn. 3T/1/2017 z 22.03.2017 podal v zákonom stanovenej lehote uvedenej v ustanovení § 309 ods. 1 Tr. por. odvolanie obžalovaný F. P. na hlavnom pojednávaní na č.l. 120 , ako oprávnená osoba podľa § 307 ods. 1 písm. b/ Tr. por., ktoré dôvody odvolania doplnil písomným podaním doručeným odvolaciemu súdu dňa 11.09.2017. Obžalovaný F. P. pred otvorením verejného zasadnutia nariadeného na deň 13.09.2017 uviedol, že svoje odvolanie proti rozsudku Okresného súdu Bratislava I z 22.03.2017 sp. zn. 3T 1/2017 výslovne berie späť. Podľa § 312 ods. 4 Tr. por. vzatie odvolanie späť vezme uznesením na vedomie predseda senátu odvolacieho súdu, a ak nebola vec doteraz tomuto súdu predložená, predseda senátu súdu prvého stupňa. Vzhľadom k tomu, že predseda senátu odvolacieho súdu nevzhliadol žiadnych prekážok brániacich tomu, aby späťvzatie odvolania bolo vzaté na vedomie, pretože prehlásenie o späťvzatí odvolania bolo výslovné (§ 312 ods. 2 Tr. por.) a k späťvzatiu došlo skôr, než sa odvolací súd odobral na záverečnú poradu rozhodol tak, ako je uvedené vo výrokovej časti tohto uznesenia. Poučenie: Proti tomuto uzneseniu sťažnosť nie je prípustná.

